***Образец 2***

**ДЕКЛАРАЦИЯ**

**за липса на конфликт на интереси по смисъла на чл. 61 от Регламент**

**(ЕС, Евратом) № 2018/1046**

Аз, долуподписаният/-ата ……………………………………………………………………..

*(имена по документ за самоличност)*

в качеството си на лице, заемащо ……………………………………………………………

……………………………………………………………………………………………….......

*(изписва се институцията, заеманата длъжност или позиция или назначаване, определяне/упълномощаване да изпълнява някоя от следните функции: членове на звената/екипите за управление на проекти, финансирани със средства от ЕС; друго - посочва се)*

във връзка с изпълнението на проект №………………………..…. с наименование „………………….“, финансиран по Програма „Околна среда“ 2021 – 2027 г.,

**декларирам, че съм запознат/-а с чл. 61 от Регламент (ЕС, Евратом) № 2018/ 1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/ 2013, (ЕС) № 1301/ 2013, (ЕС) № 1303/ 2013, (ЕС) №1304/ 2013, (ЕС) № 1309/ 2013, (ЕС) № 1316/ 2013, (ЕС) № 223/ 2014 и (ЕС) № 283/2014 и на Решение № 541/ 2014/ ЕС и за отмяна на Регламент (ЕС, Евратом) № 966/ 2012, съгласно който:**

***§1.*** *Финансовите участници, по смисъла на глава 4 от дял IV на Първа част на Регламент (ЕС, Евратом) № 2018/ 1046, и другите лица, включително националните органи на всяко равнище, участващи в изпълнението на бюджета при условията на пряко, непряко и споделено управление, включително в подготвителните действия, в одита или в контрола, не предприемат никакви действия, които могат да поставят собствените им интереси в конфликт с тези на Съюза. Те предприемат също така подходящи мерки за предотвратяване на конфликт на интереси във функциите, за които носят отговорност, и за справяне със ситуации, които обективно могат да бъдат възприети като конфликт на интереси.*

***§2.*** *Когато има риск от конфликт на интереси с участието на служител на национален орган, съответното лице отнася въпроса до своя пряк ръководител. Когато подобен риск съществува за служители, за които се прилага Правилникът за персонала, съответното лице отнася въпроса до съответния оправомощен разпоредител с бюджетни кредити. Съответният пряк ръководител или оправомощеният разпоредител с бюджетни кредити потвърждава писмено дали е установен конфликт на интереси. В случай на установяване на конфликт на интереси органът по назначаването или съответният национален орган вземат необходимите мерки съответното лице да прекрати всякаква дейност по този въпрос. Съответният оправомощен разпоредител с бюджетни кредити или съответният национален орган гарантира, че се предприемат всички допълнителни подходящи действия в съответствие с приложимото право.*

***§3.*** *За целите на параграф 1 на чл. 61 от Регламента конфликт на интереси съществува, когато безпристрастното и обективно упражняване на функциите на финансов участник или друго лице, посочено в параграф 1 на чл. 61 от Регламента, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.[[1]](#endnote-1)*

С настоящото декларирам, че доколкото ми е известно, не се намирам в ситуация на конфликт на интереси съгласно чл. 61 от Регламент (ЕС, Евратом) № 2018/ 1046, в горепосоченото ми качество и във връзка със заеманата от мен длъжност/позиция.

Доколкото ми е известно не съществуват факти или обстоятелства в миналото, понастоящем или които биха могли да възникнат в обозримо бъдеще, които могат да поставят под съмнение моята независимост, от гледна точка на която и да е от страните, и които да ме поставят в ситуация на конфликт на интереси.

Удостоверявам, че ако узная за или ако по време на изпълнението на задълженията и отговорностите ми във връзка с горепосочената заемана от мен длъжност/позиция възникне такъв конфликт на интереси, незабавно ще съобщя за него на компетентните лица и удостоверявам, че ако бъде установен конфликт на интереси, ще се оттегля от заеманата от мен длъжност/позиция.

Удостоверявам, че ще спазвам поверителността на всички данни и/или документи, които са ми били поверени, които съм открил или изготвил в хода на изпълнение на поверените ми задължения. Няма да разкривам никаква поверителна информация, която ми бъде разкрита или която съм открил. Няма да използвам по неподходящ начин информацията, която ми е предоставена. Съгласявам да опазвам поверителността на всички данни и/или документи, които са ми били разкрити, които съм открил или изготвил в хода на изпълнение на задълженията и отговорностите ми във връзка с горепосочената заемана от мен длъжност/позиция, и се съгласявам, че те ще бъдат използвани само за целите на възложените ми задължения и отговорности и няма да бъдат разкривани на трети страни. Съгласявам се, че няма да запазвам копия от предоставена писмена информация.

Дата: ……………….. Декларатор: ………………..

*(подпис)*

1. Съгласно съображение 104 от Регламент (ЕС, Евратом) № 2018/ 1046: „Понятието „конфликт на интереси“ следва да се използва единствено за случаите, в които лице или субект с отговорности по изпълнение на бюджета, одит или контрол или длъжностно лице или служител на институция на Съюза или на националните органи на всяко равнище се намира в такава ситуация. Опитите за оказване на неправомерно влияние върху процедура за възлагане, предоставяне или присъждане или за получаване на поверителна информация следва да се разглеждат като тежко професионално нарушение, което може да доведе до отхвърляне от процедура за възлагане, предоставяне или присъждане и/или до отстраняване във връзка със средства от Съюза. Наред с това икономическите оператори може да се окажат в ситуация, в която следва да не бъдат избрани за изпълнението на договор поради конфликтни професионални интереси. Например дадено дружество следва да не извършва оценка на проект, в който е участвало, или одитор следва да не може да одитира счетоводни отчети, които преди това е заверил.“ [↑](#endnote-ref-1)